procesaur/Wiki.mk huggingface dataset:
Џамија Худаверди

Џамијата Худаверди — џамија во Скопје, сместена на потегот меѓу Куршумли ан и пазариштето Бит-пазар во Старата скопска чаршија. Се претпоставува дека е изградена кон крајот на 15. и почетокот на 16. век, а низ историјата била повеќепати уривана по што била обновувана. За последен пат е обновена во 1995 година по штетите настанати од земјотресот во 1963 година.
1 Архитектура
Градбата била изградена во исламски стил, со примена на градежна техника од редење на тули и малтер, што денес е забележливо на минарето и на некои од останатите зачувани делови. Во својот првобитен изглед, објектот имал купола која била поставена над тамбур со шестаголна основа, а преминот од квадратниот во кружниот простор бил овозможен со помош на пандантифи. На краевите се наоѓале два многуаголни мермерни столба, украсени со пластика, кои служеле како потпора на сводната конструкција на тремот. Влезната порта на џамијата се наоѓа во средишниот дел од северниот ѕид и е сместена во мермерна рамка со мермерно изведен лак. Од двете страни на портата се наоѓа по еден прозорец, окружен со мермерна рамка и покриен со железни решетки, а од вантрешната страна се сочувани и дрвените крила од прозорците со метални украсни елементи. Првобитниот изглед на минарето не е познат, а истото било обновено во текот на 2012 година. Во долниот дел е со правоаголна основа, а преминот во кружното стебло е украсно изведен.
2 Поврзано
* Стара скопска чаршија.
Џамија Ќосе Кади

Џамијата Ќосе Кади е џамија во Скопје, сместена во непосредна близина на Безистенот во Старата скопска чаршија. Градбата се одликува со својата автентичност, при што молитвениот простор од џамијата се наоѓа на кат, под којшто минува улица со дуќани.
1 Историја
За времето на изградбата на џамијата не постојат точни податоци, но се претпоставува дека била изградена во текот на 18. век. Ова се поткрепува со тоа што слични објекти во Отоманското Царство биле градени кон крајот на 18. и во текот на 19. век. Џамијата претрпела огромни штети со земјотресот во 1963 г., иако и претходно била запуштена и служела како магацин. Нејзиното обновување започнало во 1992 година, врз основа на нацрт изработен од страна на Архитектонскиот факултет во Скопје, а проектот бил финансиран од страна на Исламската Верска Заедница во Македонија. Џамијата повторно била отворена во 1996 година.
2 Архитектура
Архитектурата на џамијата е необична, па така градбата се состои од приземје и кат. На приземјето, односно под џамијата минува улица со дуќани, додека молитвениот простор се наоѓа на катот.
3 Поврзано
* Безистен (Скопје);
* Стара скопска чаршија.
Смилевскиот конгрес (филм)

Смилевскиот конгрес e македонски игран филм по сценарио на Славко Димевски, а во режија на Душан Наумовски.
Премиерата била одржана во 1973 година.
1 Улоги
Глумец, Улога
Драги Костовски, Даме Груев
Стево Спасовски, Борис Сарафов
Димитар Гешоски, Анастас Лозанчев
Мите Грозданов, Никола Карев
Вукан Диневски, Славејко Арсов
Мето Јовановски, Тодор Попхристов
Димче Мешковски, Никола Петров Русински
Ѓоре Ивановски, Ѓорѓи Сугарев
Кирил Ристоски, Васил Чакаларов
Кирил Андоновски, Пандо Кљашев
Љубиша Трајковски, Ѓорѓи Ќуран
Димитар Станковски, Јордан Пиперката
Димитар Костов, Параскев Цветков
Петре Арсовски, Петар Ацев
Ѓорѓи Колозов, Христо Узунов
Останати улоги &#9660;
Глумец, Улога
Ратка Чоревска
Борис Чоревски
Мара Георгиева
Јосиф Јосифовски
Панче Камџик
Душко Костовски
Методија Марковски
Томе Моловски
Кирил Псалтиров
Ацо Стефановски
Димче Стефановски
Станко Стоилков
Димитар Зози
Џамија Казанџилер

Џамијата Казанџилер е поранешна џамија која се наоѓала во Старата скопска чаршија. Познато е дека била изградена во текот на 17. век од страна на казанџискиот еснаф во чаршијата и по својот изглед претставувала скромна градба. Џамијата била разрушена во земјотресот од 1963 година.
Во минатото, џамијата Казанџилер, заедно уште со Ѓулчилер амам и Куршумли ан, образувале една целина, од која денес е преостанат само Куршумли ан, кој бил обновен по делумното разрушување во земјотресот.
1 Поврзано
* Ѓулчилер амам;
* Куршумли ан;
* Стара скопска чаршија.
Вилаетски конак „Уќумат“

Вилаетскиот конак „Уќумат“ — поранешна административна зграда и споменик на културата во Скопје. Се наоѓа во северниот дел од Старата скопска чаршија, веднаш до зградата на Старата турска пошта и во непосредна близина на црквата „Св. Спас“. Изграден е кон крајот на XIX век и во него била сместена највисоката вилаетска управа, откако во 1888 година, во Скопје било преместено седиштето на Косовскиот вилает од Приштина и во градот останало сè до 1912 година. Во тој период, од уметничко-занаетчиското училиште „Ислахана“ била преместена и печатницата на косовскиот вилает која била сместена во посебно утврдени простории од конакот. Објектот претрпел сериозни оштетувања во земјотресот од 1963 година, по којшто бил реконструиран и денес служи за деловна цели. Градбата е изградена во духот на исламската архитектура. Нејзината основа е во облик на правоаголник, а се состои од приземје и кат.
1 Поврзано
* Косовски вилает
* Стара скопска чаршија
Јигит-пашина џамија

Јигит-пашината џамија, позната и како Меддахова џамија, е историска џамија во Скопје, којашто се наоѓала на просторот на Старата скопска чаршија и во времето на нејзината изградба била најстарата џамија во Скопје и воопшто на Балканот.
1 Историја
Се споменува дека џамијата била изградена во 1445 година од страна на отоманскиот освојувач на Скопје, Паша Јигит-бег, на местото на коешто се наоѓала црквата „Св. Врачи“. Џамијата била разрушена во 1943 г., за време на бомбардирањето на Скопје, при што останало само нејзиното минаре, коешто било срушено во земјотресот од 1963 година.
2 Турбе
Во дворот на џамијата се наоѓало турбе, во коешто бил погребан Паша Јигит-бег. Турбето било изградено во 1426 година и претставува претставник на раноцариградскиот стил на османлиската архитектура. По својот вид спаѓало во групата на отворени турбиња. Неговата основа била шестаголна, а секоја од страните завршувала со прекршен лак. Од горната страна било покриено со купола, којашто била поставена над тамбур. Познато е дека било градено од малтер и тули, а секој од ѕидовите завршувал со запчест венец. Турбето било срушено и денес не постои, но остатоци од гроб сè уште се забележливи. Во непосредна близина на гробот се наоѓал кладенец, од којшто, според верувањата, течела лековита вода. Во чест на Паша Јигит-бег, кој бил познат и како Меддах-баба, водата е позната како „Меддах-бабина вода“ и се смета дека станала лековита откако била посветена од негова страна. Покрај тоа, освен како „Јигит-пашина“, џамијата се споменува и како „Меддахова џамија“.
3 Поврзано
* Стара скопска чаршија.
Ѓулчилер амам

Ѓулчилер амам (познат и како Шенѓул амам или Кури амам) — некогашен амам во Старата скопска чаршија кој се наоѓал во непсоредна близина на Куршумли ан. Го изградил Мула Муследин Оџа во втората половина на XV век. Објектот претставувал амам сè до пожарот од 1689 година. Подоцна е разрушен во земјотреост од 1963, а денес се останати само остатоци од неговите ѕидини. Познато е дека објектот спаѓал во групата на единечни амами, при што неговите димензии биле со складна големина. Имал живописна фасада, што се должи на градежните материјали од кои бил изграден, камен и тула. Во амамот се влегувало од јужната страна, а влезната порта била богато украсена. Внатрешниот дел бил сталактитно украсен, што може да се забележи и од остатоците. Кај народот, амамот бил познат и како „Кури амам“, што во превод од турски значи „сува бања“.
Во минатото, Ѓулчилер амам, заедно уште со џамијата Казанџилер и Куршумли ан, образувале една целина, од која денес е преостанат само Куршумли ан, кој бил обновен по делумното разрушување во земјотресот.
1 Поврзано
* Џамија Казанџилер;
* Куршумли ан;
* Стара скопска чаршија.
Џамија Хаџи Балабан

Џамијата Хаџи Балабан — џамија во Скопје, којашто се наоѓа на просторот меѓу Куршумли ан и џамијата Дуќанџик на периферијата на Старата скопска чаршија. Се претпоставува дека била изградена во текот на 15. век, а на натписот на влезната порта се споменува 1440 година. Денес, џамијата е сочувана во добра состојба, но во изменет облик, што се должи на бројните промени коишто ги претрпела по оштетувањата низ историјата.
Покривот на џамијата е со четириаголен облик и е изработен од ќерамиди, а под него е сместен и тремот од градбата, кого го сочинуваат два мермерни столба со украси на капителите и базисите и посочуваат на тоа дека тремот бил сводно покриен. Во внатрешноста на објектот се пронајдени остатоци од сводна конструкција, кои наведуваат дека над молитвениот простор се наоѓала купола. Минарето е високо и има многуаголен облик, а со својата автентичност се одликува во горниот дел.
1 Поврзано
* Стара скопска чаршија.
Стара турска пошта

Старата турска пошта — поранешна административна зграда и споменик на културата во Скопје. Сместена е меѓу Вилаетскиот конак „Уќумат“ и Мустафа-пашината џамија, спроти тврдината Кале. Зградата е изградена на крајот од XIX век, за што сведочи натписот на камената плоча поставена над влезната врата. Во времето на нејзината изградба, таа била првата турска телеграфана во градот. Првобитно, објектот имал правоаголна основа и се состоел од приземје и кат, а подоцна бил дограден уште еден кат. Како последица на Земјотресот од 1963 година, објектот бил оштетен и со неговата рекнструкција бил отстранет доградениот кат.
1 Поврзано
* Турска пошта
* Стара скопска чаршија
Мурат-пашина џамија

Мурат-пашината џамија е џамија во Скопје, сместена во средишниот дел на Старата скопска чаршија. Градбата се наоѓа во непосредна близина на Чифте-амамот и Сули ан и заедно со овие два објекта ја сочинува единствената постојна „исламска тројка“ на територијата на чаршијата и во Скопје воопшто. Џамијата е со статус на заштитено културно наследство.
1 Историја
Според натписот на мермерната плоча над влезната врата во џамијата, на арапски јазик е објаснето дека истата била изградена некаде околу 1802 и 1803 година, откако претходно изгорела во пожарот од 1689 година. Извршени се истражувања, кои потврдуваат дека на истото место се наоѓала постара градба, од чии ѕидови се откриени остатоци. Последен пат, џамијата е реновирана кон крајот на XX век од страна на скопското муфтиство, во соработка со Заводот за заштита на спомениците на културата на Република Македонија.
2 Архитектура
Освен минарето, џамијата е релативно нова градба и припаѓа на османлискиот барокен стил со примена на неокласицистички исламски елементи. Градбата е со четвртест облик и е покриена со покрив на четири води. Покрај главниот влез има и влез кој се наоѓа на северната страна. Внатрешноста на џамијата содржи дрвен касетиран таван, како и галерија (махвил), михраб и говорница (минбер), кои се сметаат за карактеристични елементи на османлиската барокна архитектура. Во дворот на џамијата се наоѓа шадрван изграден во 1937 година. Пронајдени се и остатоци од гробишта, т.е. три надгробни споменици, кои потекнуваат од 1741 и 1790 година, додека за третиот е тешко да се утврди датумот.
3 Поврзано
* Чифте-амам;
* Сули ан;
* Стара скопска чаршија.
Црква „Св. Константин и Елена“ - Вратница

Свети Константин и Елена е манастирска црква во тетовското село Вратница. Се наоѓа во долниот дел на селото, на брегот на Вратничкото Езеро во месноста Честодубје, каде се наоѓа и средновековното археолошко наоѓалиште Црквиште. Црквата е дел од манастирскиот комплекс кој е во изградба. Неколкупати била цел на вандализам.
Храмот е обновен на стари темели од 12 век. Според пишаните записи и тој храм бил граден на поранешни темели што потекнувале од 6 век. На обновувањето на некогашниот манастир стар најмалку осум векови се работело десетина години. Црковсниот двор зафаќа вкупна површина од над 2,5 хектари. Камен-темелникот бил осветен на 23 јули 2000 година. Поради воениот конфликт во 2001 година извесен период изградбата била во застој. Црквата има површина од стотина квадратни метри. Фрескоживописот е дело на Венко Цветковски од Скопје. Црквата е осветена на патрониот празник на 3 јуни 2012 година.
1 Поврзано
*Црквиште - археолошко наоѓалиште од средниот век;
*Црква „Св. Петка“ - главната селска црква;
*Црква „Св. Архангел Михаил“ - гробјанска црква.
Шаховска олимпијада 2016

42. шаховска олимпијада организирана од ФИДЕ, која содржела натпреварувања во машка и женска конкуренција, како и неколку настани кои биле одржани со цел да се промовира играта се одржала во 2016 во Баку, Азербејџан.
1 Поврзано
* I неофицијална шаховска Олимпијада (Париз 1924)* II неофицијална шаховска Олимпијада (Будимпешта 1926)* III неофицијална шаховска Олимпијада (Минхен 1936)
Луковица

Луковица (науч. B''ulbus'') — видоизменето стебло, подземен орган, кој се среќава кај некои растенија. На нејзиниот долен дел се наоѓа коренот. Присутна е кај претставниците од фамилиите на лилјани (или кринови), фам. кокичиња, фам. лукови и др. Исполнува неколку многу важни функции. За време на периодот на мирување, надземниот дел на некои растенија (лалиња, лилјани, хипеаструми и др.) пресушува. Овој период обично настапува кога условите на средината ќе се влошат (студ, затоплување итн.). Во овој период растението треба некако да се запази до новото подобрување на условите. Тоа ги складира сите хранливи материи кои ги има на располагање во својата луковица, која започнува да се окрупнува. На пример, со настапувањето на зимата, растението мирува сè до пролетта, односно до почетокот на новиот вегетативен период. Во овој момент луковицата игра клучна улога - чува сè што е неопходно за животот на растението. Со подобрување на условите, дадениот вид растение се буди и од луковицата се развиваат листовите. Старата луковица загинува, но на нејзиното место се појавува нова. Овој тип на видоизменети стебла се препокриени со заштитни лушпи, бидејќи неретко се омилената храна на некои животни (вклучително и човекот). Кај некои видови луковиците се отровни, што е приспособување кон истата причина. Понекогаш од една луковица може да израснат по 2 растенија, кои, пак, следната година ќе образуваат 2 одделни луковици. Кај нив исто така е можно удвојување, и така процесот продолжува.
Џамија Араста

Џамија „Араста“ — џамија во Скопје, сместена на просторот меѓу Безистенот и Куршумли ан во Старата скопска чаршија. Џамијата е еден од првите позначајни објекти околу кој се создавала чаршијата. Денешниот облик го добила по нејзиното обновување коешто започнало во 2010 и завршило во 2014 година.
1 Име
Името „Араста“ е име кое го добивале големите и важни чаршии во градовите, а покрај нив и големите и значајни џамии. Според тоа, се претпоставува дека џамијата го добила своето име по некогашната чаршија Араста која се наоѓала во Старата скопска чаршија.
2 Историја
Се претпоставува дека џамијата за првпат била изградена во текот на 15. век, кога биле изградени најстарите џамии во Скопје. Најстарите податоци поврзани со џамијата се пронајдени во сиџил од 1699 година, во кој се наведува дека од завештанието на Паша Јигит-бег се исплатувал хатибот во џамијата со 8 акчиња на ден. Познато е дека џамијата била обновена во 18. век, а целосно била разрушена во земјотресот од 1963 година. Во април 2010 година, Исламската Верска Заедница во Македонија започна со обновување на објектот, што од страна на Националниот конзерваториски центар на Македонија беше оспорено како незаконски и без дозвола. Освен тоа, директорот на Националниот конзерваториски центар истакна дека со започнувањето на обновувањето е причинета голема штета и притоа се урнати и последните остатоци од некогашната градба.
3 Галерија
4 Поврзано
* Стара скопска чаршија
Млечни треви

Млечните треви (науч. ''Polygalaceae'', син. ''Diclidantheraceae'', ''Moutabeaceae'', ''Xanthophyllaceae'')
се семејство на цветни растенија од редот Бобовидни (''Fabales''). Имаат речиси космополитски ареал, со околу 17 рода и 900–1.000 вида на билки, грмушки и дрва. Над половината видови му припаѓаат на родот млечна трева (''Polygala'').
Според Кронквистовата класификација, Млечните треви припаѓаат во свој посебен ред, наречен „Млечнотревовидни“ (''Polygalales''). Согласно тековниот систем APG, истите им припаѓаат на Бобовидните.
Дејвид Елефсон

Дејвид Елефсон (|David Ellefson) е басист на треш метал групата Megadeth. Со Мегадет е од неговото основање, па сѐ до привремениот распад до 2002 г. Во 2010 г. се враќа во поставата за снимање на албумот ''Thirteen''.
Кртола

Кртола, грутка или тубер (лат. ''tuber'') е видоизменето стебло или корен кај некои растенија, врз основа на што и се разликуваат стеблени и коренови кртоли.
Стеблените кртоли настануваат со интензивно примарно или секундарно задебелување на хипокотилот (вистински стеблени кртоли), или се развиваат од еден или повеќе изданоци од интернодиумите. Првична функција на грутките е складирање на резервни материи (особено скроб), преживување на неповолните услови на средината и размножување.
Вистинските стеблени грутки се развиваат кај некои едногодишни (циклама) и двегодишни растенија (ротквица, цвекло). Кртолата што настанува од интернодиумите на стеблото може да се забележи кај келерабата.
Кртолите на компирот настануваат на краевите од плагиотропните подземни интернодиуми (столони), а служат за складирање на скроб и за размножување.
Кореновите кртоли настануваат со задебелување на страничните корења и ги задржуваат нивните анатомски одлики (присуство на коренова капа, отсуство на лисни зачетоци).
Катарина Ивановска

Катарина Ивановска (родена на во Скопје) — македонска манекенка и глумица.
1 Животопис
Својата кариера како манекенка ја започнала во 2004 година на Миланската модна недела по освојувањето на Look Models International кастингот за модели во Македонија. Во декември 2004 се појавила во едиторијал за списанието „''Elle''“, а исто така се има појавено и во „''Citizen K''“, „''Stiletto''“ и италијанското и руското издание на ''Vogue''. Се има појавено на насловните страни на списанијата „''Diva''“ и „''Máxima''“, и во реклами за ''D&G'' во 2006. Во 2010, Ивановска се појавила во српско списание „''Elle''“. Во 2011 потпишала договор за рекламирање на производите на Викторија Сикрет.
Соработувала со агенции како International Scouting Office Belgrade, Women Mgmt Paris, Women Mgmt New York City, Women Mgmt Milan и Select Model Mgmt London. Во Македонија, таа е сметана како еден од најуспешните модели..
Во 2012 година, Ивановска дебитирала како глумица во филмот „''Трето полувреме''“.
Со партнерот Слободан (Цобе) ги има синот Вања и ќерката Кира.
Јиљанг (Џаотунг)

Јиљанг (кин. 彝良县, пинјин: Yíliáng Xiàn, мктр. „јиљанг сјен“) е околија во подрачјето на окружниот град Џаотунг во покраината Јунан, НР Кина.
1 Настани
На 7 септември 2012 во Јиљанг се случиле два последователни земјотреса со јачина од 5,6 и 5,3 M<sub>w</sub>. Несреќата однела 89 животи и повредила 800 лица. Срушени се 20.000 домови, а евакуирани се уште 100.000 граѓани.
Обединет таксономски информативен систем

Обединети таксономски информативен систем (англ. ''Integrated Taxonomic Information System'', крат. ITIS) — соработна организација која има за цел да составува и одржува доследни и доверливи инфомации за таксономијата биолошките видови. ITIS е основан во 1996 како група на владата на САД составена од неколку федерални установи, но денес е меѓународна организација со учество на министерства од Канада и Мексико. Во базата учествува голема заедница на таксономски стручњаци. Кадарот што ги обработува содржините е сместен во Смитсоновиот природонаучен музеј во Вашингтон, а информатичките работи ги врши Геолошкиот топографски институт во Денвер. Организацијата главно се задржува на северноамериканските видови, но соработува со групи од други земји и меѓународни установи со цел да се добие на што поголема покриеност.
1 Членки
*Министерство за земјоделство и исхрана на Канада (AAFC)
*Национална комисија за осознавање и употреба на биоразновидноста на Мексико (CONABIO)
*Националната океанска и атмосферска управа на САД (NOAA)
*Служба за национални паркови на САД (NPS)
*NatureServe
*Смитсонова установа
*Министерство за земјоделство на САД (USDA)
*Министерство за заштита на животната околина на САД (EPA)
*Геолошки топографски институт на САД (USGS)
*Служба за рибен фонд и дива природа на САД (FWS)
2 Поврзано
*Енциклопедија на живиот свет
*Викивидови
*Светски регистар на морски видови
Ротквичка

Ротквичка или ’рдоква (''Raphanus sativus'' var. ''radicula'') е едногодишно растение од фамилијата зелкоцветни, нашироко одгледувано како коренеста зеленчукова култура. Потекнува од Средна Азија. Се одгледува како зеленчукова култура од пред околу 1000 години во Кина, Јапонија, Египет, Рим и Грција. Оформени се две групи на сорти - европска и кинеска.
Ротквичката е ладноиздржливо и светлољубиво растение со кус вегетациски период. Коренот е ситен со овална, конусовидна или цилиндрична форма. Неговата боја варира од розова до црвена и виолетова или од комбинација од овие бои. Месото во свежа состојба е бело, сочно, кревко и густо. Кога е нападнато од црви се појавуваат вишново-црвени нишковидни дамки.
Ротквичките се богати со ензими, минерални соли и витамини. Содржат етерично масло кое ја засилува секрецијата на дигестивните жлезди. Се консумира во свежа состојба, при што најшироко се користи при подготовката на свежи зеленчукови салати. Не се погодни за топлинска обработка, бидејќи месото се претвора во каша и ги губи квалитетот на вкус.
Оваа култура успешно се одгледува како на отворено, така и во оранжериски услови. Во Македонија масовно се одгледува во доцна есен и рано напролет. Корењата се готови за откопување за околу 25-30 дена по никнувањето на растението.
Македонска сага (филм)

Македонска сага — македонски игран филм по сценарио и режија на Бранко Гапо. Премиерата била одржана во 1993 година.
1 Кратка содржина
Доаѓањето на младиот учител Дамјан во едно село во Западна Македонија го разбранува вообичаеното секојдневие на неговите жители кои припаѓаат на различни вероисповеди. Тој по многу нешта се разликува од поранешните учители во селото. Со својата младост, со начинот на комуницирање со децата и со авангардизмот го привлекува вниманието на селаните.
Во таквиот склоп на околности, тој е почитуван гостин во многу селски домаќинства. Во едно од нив живее и девојката Џемиле, сестра на новиот пријател на учителот, кој по игра на случајот е и првата личност што тој ја запознава по пристигнувањето во селото. Убавата девојка му го привлекува вниманието на Дамјан кој во почетокот, можеби и неодговорно, и се додворува, не водејќи сметка за патријархалноста на средината во која се наоѓа. Се раѓа љубов, чија трагична компонента е присутна од самиот нејзин почеток. Различната верска припадност не ветува можност за среќен крај на љубовта што наскоро ќе престане да биде тајна. Под силниот притисок на семејството на Џемиле и на селото воопшто, Дамјан ќе го напушти селото. Набрзо потоа, како во бунило, тој се враќа. Но, во тој временски интерегрум, Џемиле се самоубива, скокајќи во надојдените води на реката крај која и започна нејзината голема љубов.
Умео

Умео (швед. ''Umeå'') е еден од поголемите градови во Шведска, кој се наоѓа во средиштето на северниот дел на покраината (Норланд). Градот се наоѓа во рамките на Западноботинскиот округ и претставува негово управно седиште и најголем град. Умео истовремено е и седиште на истоимената општина.
Умео, како стопански и културен центар на северна Шведска, е од голема важност за покраината. Градот има универзитет, а во 2014 година ќе биде европска престолнина на културата.
1 Природни услови
Градот Умео се наоѓа во северниот дел на Шведска и Скандинавски Полуостров. Од главниот град на државата, Стокхолм, градот е оддалечен 630км северно.
1.1 Релјеф
Умео се формирал во областа на Западна Ботанија, во рамките на историската покраина Норланд („северна земја“). Подрачјето на градот е бреговито, а надморската височина се движи од 5-40м.
1.2 Клима
Климата во Умео е малку поостар облик на континентална клима.
1.3 Води
Умео се формирал на реката Уме, неколку километри од неговото влевање во Ботниски Залив на Балтичко Море. Реката го дели градот на поголем и стар северен дел и помал и нов јужен дел. Блиското море има добра брегова разгранетост, со бројни острови и заливи. Од друга страна, во внатрешноста постојан бројни леднички езера.
2 Историја
Подрачјето на Умео било населено уште во времето на праисторијата од страна на Лапонци.
Првото постојано населено место на даденото подрачје се јавува во среден век. Првиот извор за населбата е поврзан со 1314 година, кога тука се јавува средиште на парохија. Првите неколку векови населбата било трговско место каде што тргувале претежно Нордијци и Лапонци.
Населбата градските права ги добила во 1622 година од страна на кралот Густав II Адолф.
Во текот на XVIII век градот трипати бил нападнат од Руси, при што Умео страдал. Во 1886 година градот бил зафатен од голем пожар, по што е обновен во правилна ортогонална улична мрежа и градба со камен.
Во втората половина на XIX век, со доаѓањето на индустријата и железниците, Умео доживува преродба. Оваа благосостојба трае и ден-денес.
3 Население
Умео е еден од неколкуте шведски градови со близу 100,000 жители. Градот има околу 80,000 жители (податок од 2010 година), а градското подрачје, т.е. истоимената општина има околу 117,000 жители (податок од 2012 година). Последните децении бројот на анслеението во градот е во постојан пораст.
До срединат ана XX век, Седертелје бил населен со етнички Швеѓани. Меѓутуа, со зголемувањето на доселувањата во Шведска, населението на градот е доста шаренолико.
4 Стопанство
Денес Умео е современ град со посебно развиена индустрија (автомобилска индустрија, обработка на дрво и производство на мебел). По две децении посебно се развиени трговијата, услугите и туризмот.
5 Знаменитости
Умео според изгледот е млад град, без „вистински“ градски алштат. меѓутоа, градот е место каде со одвиваат бројни културни случувања (фестивал на џез музика), а тука се и бројни културни институции (Северношведска опера, Билдмузет - музеј на современа уметност, Музеј на Западна Ботанија и др.).
Умео има и универзитет - Универзитет на Северна Шведска, освнован во 1956 година.
6 Галерија
Курирот на Гоце (телевизиска серија)

Курирот на Гоце — македонска телевизиска серија.
1 Улоги
Глумец, Улога
Дарко Дамевски, Гоце Делчев
Мето Јовановски, Јонче
Данчо Чевревски, Димко
Стојна Костовска, Елена
Драги Костовски
Петре Прличко, Дедо Марко
Милица Стојанова, Горица
Благоја Чоревски, Мино
Вукан Диневски, Аџи Сабри
Тодор Николовски, Бакалот Тоде
Мите Грозданов, Ефтим
Димитар Гешоски, Томе
Споредни улоги
Глумец, Улога
Шишман Ангеловски
Димитар Костов, Шабан
Лиле Георгиева
Васил Шумански, Силвестер
Ратка Чоревска
Панче Васоски-Камџик, Делчо
Емилија Андреева
Бедија Беговска, Ушеба
Љутви Сејфула
Спасе Нелов
Илија Милчин
Димитар Илиевски
Васо Ангелов
Илија Струмениковски
Методија Марковски
Џемаил Максут
Јосиф Јосифовски
Љубиша Трајковски, Таушан
Блаже Алексоски
Борис Стојчевски
Рампо Конески, Учителот
Панкот не е мртов (филм)

„''Панкот не е мртов''“ — македонски игран филм по сценарио и режија на Владимир Блажевски. Премиерата била одржана во 2011 година.
1 Содржина
Мирса (отглумен Симонов) е остарен панкер кој се бори за секојдневниот живот во Скопје. Во раните 1990-ти се распаднала неговата рок-група, која тогаш имала култен статус. Еден ден, Мирса добива понуда, заедно со неговата стара група, да свири на една прослава во Дебар. Тој се согласува и тргнува во потрага по останатите членови на групата, а во тоа му помага неговата поранешна девојка.
2 Улоги
* Јорданчо Чевревски како Типот од НГО
* Флора Достовска како Мими
* Кирил Поп Христов како Паша
* Виктор Лазаревски како Словенец
* Јовица Михајловски како Гуру
* Тони Михајловски како Љак
* Емир Реџепи како Сали
* Јордан Симонов како Мирса
* Камка Тоциновски како Нина
* Владимир Тулиев како Жути
* Ратка Радмановиќ како Милка
* Димитар Зози како Клисарот
* Абдурахман Рахман како Човек со оружје
* Душица Стојановска како Комшивката
3 Награди
*2011:Најдобра машка улога/ Јордан Симонов - Меѓународен Филмски фестивал Црна Гора
*2011:Специјална награда на жирито - Меѓународен Филмски Фестивал Прифест
*2011:Награда за интеркултурен дијалог-Котбус,Германија*2011:Најдобар филм во програмата Исток-Запад - Карлови Вари,Чешка*2012:Најдобро сценарио - Филмски фестивал на добротворни цели, Монако
*2012:Награда од публика - Меѓународен Филмски Фестивал Софија, Бугарија
Гран при Квебек 2012

Гран при Квебек 2012 било третото издание на Гран при Квебек, еднодневна професионална велосипедска друмска трка. Била одржана на 7 септември 2012, на растојание од 201,6 километри, започнувајќи и завршувајќи во Квебек Сити, Квебек, Канада. Била 25. трка во сезоната на Светската турнеја. Трката е една од двете трки кои се дел од календарот на Светската турнеја во Северна Америка, другата е Гран при Монтреал, која се одржала по два дена.
Во спринтерската завршница, австралискиот национален првак Сајмон Геранс од екипата ја освоил трката, откако го следел нападот на возачот на Грег ван Авермат во последните метри на трката, додека обајцата работеле заедно за да се одвојат од групата и Геранс да победи на завршницата на нагорнина на ''Grande-Allée''. Ван Авермат бил втор, додека групата била предводена од победникот на Гран при Монтреал 2011 Руј Кошта, задоцнувајќи четири секунди.
1 Тек
Трката се состои од 16 кругови на патека во должина од 12,6 километри, потполно иста патека како на изданието во 2011. Патеката била добро поставена за специјалисти за искачување, бидејќи самата завршница била поставена на нагорнина, сместена на улицата ''Grande-Allée'', во срцето на стариот Квебек и патеката вклучувала неколку стрмни искачувања. Последното било на широка и права линија со постојан наклон од 4%. Вкупната должина на искачувањата била 2.976 метри. Поголеми потешкотии биле:
* Деветти километар: Кот де ла Монтањ: 375 метри со просечен наклон од 10% и делница од 165 метри со 13%
* Десетти километар: Кот де ла Потас: 420 метри со просечен наклон од 9%
* Единаесетти километар: Кот де ла Фабрик: 190 метри со просечен наклон од 7%
* Единаесетти километар: Завршно искачување: 1.000 метри со просечен наклон од 4%
2 Екипи
Бидејќи Гран при Квебек бил настан од Светска турнеја, сите 18 UCI ProTeam екипи биле поканети автоматски и се обврзани да испратат свој состав. Исто така биле доделени три специјални покани на професионалните континентални екипи: две француски екипи ( и ) и една канадска. Канадската национална екипа исто така ќе настапи на трката и со тоа се создала главната група од 22 екипи.
Екипите кои настапиле на трката биле:
width=50%
****Канада (национална екипа)
******************
3 Резултати
, Велосипедист, Екипа, Време, Светска турнеја на UCIБодови
1, 4ч 53' 04", 80
2, и.в., 60
3, + 4", 50
4, + 4", 40
5, + 4", 30
6, + 4", 22
7, + 4", –
8, + 4", 10
9, + 4", 6
10, + 4", –
Васил Шишков

Васил Шишков ( во Скопје - ) — македонски театарски, филмски и телевизиски глумец. Тој бил син на Ристо Шишков.
1 Животопис
Веднаш по дипломирањето, 1994, станал член на драмскиот ансамбл на Македонски народен театар со кој, во текот на изминативе две децении, одиграл повеќе од дваесеттина ролји. Гостувал и во Драмски театар - Скопје и театрите во Велес, Прилеп и Струмица. Играл во неколку македонски филмови и телевизиски драми.
2 Филмографија
Година, Филм, Улога
1988, Викенд на мртовци ТВ-серија
1991, Македонија може ТВ-серија, Полицаецот
1992, Македонски народни приказни ТВ-серија
1993, Еурека ТВ-серија
1993, Бог да ги убие шпионите ТВ-филм, Војин Треновски
1993, Тврдокорни ТВ-серија, Милан Арсов
1994-1995, Бумбари ТВ-серија, Бумбар
1995, Македонски народни приказни ТВ-серија
1995, Адска машина ТВ-филм, Силвестер
1995, Во светот на бајките ТВ-серија, /
1997, Џипси меџик ТВ-филм, Војник од УН
2000-2001, Светот има осум страни ТВ-серија
2003, Седум приказни, за љубовта и свршувањето ТВ-серија
2005, Обични луѓе ТВ-серија, Васко
2006, Стрмоглави ТВ-филм, Цветко
2006, Мост ТВ-филм, Дамјан
2007, Сенки ТВ-филм, Свештеникот
2007, Патување со рабробус ТВ-филм, Крали Марко
2007, Десет ТВ-филм, Попот
2010, Духот на татко ми ТВ-филм, Синот
2010-2011, Македонски стари приказни ТВ-серија
2012, Максим ТВ-филм, Дејан
2014, До балчак ТВ-филм
2014, Македонски приказни ТВ-серија
3 Смрт и реакции
- ''Нина Јанева''.
- ''Весна Петрушевска''.
Гран при Квебек 2010

Гран при Квебек 2010 било првото издание на Гран при Квебек, еднодневна професионална велосипедска друмска трка, која се одржала во Квебек Сити, Квебек, Канада. Била одржана на 10 септември како претпоследен настан во UCI ProTour 2010. Со Гран при Монтреал 2010, која се одржала два дена подоцна на 12 септември 2010, била единствената од двете трки во Северна Америка за UCI ProTour 2010. Исто така била дел и од Светскиот ранкинг на UCI.
1 Тек
Патеката се состоела од 15 кругови на растојание од 12 километри. Во текот на посетата од Меѓународниот велосипедистички сојуз во 2009, ја рангирале трката како „предизвикувачка“ од техничка гледна точка, бидејќи самиот Квебек е многу ридест.
Оваа патека била добро поставена за специјалистите за искачување и оние кои сакаат стрмнини. Завршницата се наоѓала на нагорнина.
2 Екипи
21 екипа биле поканети на Гран при 2010
Екипи од UCI Pro Tour:
Екипи поканети со дополнителна покана:
3 Резултати
, Велосипедист, Екипа, Време, Бодови
1, 4ч 35' 26", 80
2, + 2", 60
3, + 2", 50
4, + 2", 40
5, + 2", 30
6, + 2", 20
7, + 2", 10
8, + 2", 8
9, + 2", 6
10, + 2", 2
Данчо Чевревски

Јорданчо Чевревски (Скопје, 17 мај 1951 — Скопје, 29 октомври 2020) — македонски театарски, филмски и телевизиски глумец и продуцент.
1 Животопис
Дипломирал на Факултетот за драмски уметности во Скопје на отсекот за драмски глумци. Специјализација, односно филмско усовршување има добиено на УКЛА во Лос Анџелес. Тој е еден е од основачите на приватното претпријатие за производство на филмови ТРИАНГЛ. Работел како професор на ФДУ во Скопје, а бил и декан на факултетот. Во 2012 година, Комисијата за лустрација на Република Македонија објавила дека Чевревски бил соработник на тајните служби во времето на СФРЈ.
Починал по долго боледување на 69-годишна возраст на 29 октомври 2020 година во Скопје.
2 Филмографија
Година, Филм, Улога
1975, Атентатот во Сарајево ТВ-филм, Сава
1975, Прва вечер ТВ-филм
1976, Цимерите од соба 306 ТВ-филм, Зоки
1976, Најдолгиот пат ТВ-филм, Стефан
1977, Пресуда ТВ-филм
1978, ''Златни години ТВ-серија, Чирак
1978, Белиот ѕид ТВ-филм
1979, Партизанска ескадрила ТВ-филм
1979, Курирот на Гоце ТВ-серија, Динко
1980, Оловна бригада ТВ-филм, Диме
1981, Пикник и тополи ТВ-филм, Крака
1981, Партизанска ескадрива ТВ-серија, Зеко
1981, Доротеј ТВ-филм, Матија
1981, Црвениот коњ ТВ-филм
1981, Козе ТВ-серија
1982, Време на летала ТВ-филм
1982, Јагне на ражен ТВ-филм, Арсо
1982, Јужна патека ТВ-филм
1983, Игмански марс ТВ-филм
1983, Велики транспорт ТВ-филм, Заробеник
1983, Дани авноја ТВ-серија, Партизан
1984, Јуначко колено ТВ-серија, Иџко
1984, ''Исчекување ТВ-филм, Диме
1984, Опасен траг ТВ-филм, Рецепционер
1984, Нели ти реков ТВ-филм
1984, Песок во автомобилот ТВ-филм
1985, Слободен пад ТВ-филм
1986, Климент Охридски ТВ-филм, Наум
1986, Доброволци ТВ-филм
1987, Хај-фај ТВ-филм, Матеј Бојановски
1987, Народни трубадури ТВ-серија
1987, Трст виа Скопје ТВ-серија, Бранко
1988, Тврдокорни ТВ-серија, Ѓорѓи Сугарев
1988, Облаци ТВ-филм, Бранко
1988, Скопски сновиденија ТВ-серија
1990, Станица обични возови ТВ-филм, Миле
1990, Иза зида ТВ-филм, Зеко
1991, Тетовирање ТВ-филм, Кифла
1992, Заминување од Пасквелија ТВ-филм
1995-1996, Среќни луѓе ТВ-серија
1996, ТВ Театар ТВ-серија
1997, Џипси меџик ТВ-филм, Кенеди
1997, Истрели во сонот на Марија ТВ-филм
2000, Мултилевел ТВ-филм
2003, Седум приказни, за љубовта и свршувањето ТВ-серија
2003, Последниот фалцер ТВ-филм, Дамјан
2004, Илузија ТВ-филм
2005, Крчма на патот кон Европа ТВ-филм, Прокоп
2007, Стапица ТВ-филм, Докторот
2009, Бунило ТВ-филм, Арсо
2011, Панкот не е мртов ТВ-филм, Типот од НГО
2011, Ова не е американски филм ТВ-филм, Доктор
2012, Бардо ТВ-филм, Вујкото
2014, Деца на сонцето ТВ-филм, Сони
2014, До балчак ТВ-филм
2016, Прваци света ТВ-серија, Јорданчо
2016, Операција Дијамант ТВ-серија, Џани
2017, Пси лају, ветар носи ТВ-серија, Трајче
2019, Втора шанса ТВ-филм, Петре
2020, Бегство во морето ТВ-филм, Наставникот
Космополитизам (биологија)

Во биогеографијата, еден таксон се смета за космополитски ако неговиот ареал се протега ширум целиот (или речиси целиот) свет, во сите погодни живеалишта. На пример, китот убиец има космополитски ареал бидејќи живее во сите океани и речиси сите мориња на светот. Истото важи и за некои заразни болести. Други вакви примери се луѓето, штитестиот лишај (''Parmelia sulcata'') и мекотелниот род Дагња (''Mytilus''). Ваквата состојба може да се должи на широк дијапазон на толеранција во животните средини или пак поради брзо распространување на видот во однос на времето потребно да еволуира.
Спротивна состојба на космополитизмот е ендемизмот, каде извесен вид се среќава само во едно ограничено подрачје.
1 Поврзано
* Ендемизам
* Гондвана
* Холарктик
Схоларх

Схоларх (старогрчки: σχολάρχης) е поим со кој се означува човек кој раководи со некоја школа. Се користи најчесто во филозофијата, на пример, за филозофите кои стојат на чело на Платоновата академија или Ликејската школа во Атина.
Солена вода

Солена вода — општ поим што се однесува на вода што содржи значајна концентрација на растворена сол (NaCl). Концентрацијата се изразува во грамови или милиграмови на литар, во проценти (или промили) или во милионити делови (мд).
Малку соленикавата вода содржи 1-3 гр/л. Умерено солената вода содржи околу 3-10 гр/л, додека пак солената вода може да има од 10 до 35 гр/л. Морската вода има соленост од 35 гр/л.
Некои индустриски гранки користат солена наместо несолена вода. Такви се рударството и добивањето на термоелектрична енергија.
Соленост на водата во промили сол (‰)
Пресна вода, Соленикава вода, Солена вода, Пресол
< 0,5, 0,5 – 30, 30 – 50, > 50
1 Својства
Топлинската спроводливост на морската вода изнесува 0,6 W/mK при температура од 25 °C и соленост од 35 гр/кг..
Спроводливоста се намалува при поголема соленост, а се зголемува со накачување на температурата.
Концентрацијата на сол во растворот се мери со соломер (салинометар).
2 Поврзано
* Соленост
* Морска вода
* Натриум хлорид
Кондензација

Кондензација (од лат. ''condensatio'' = „згуснување, збивање“) — промена во физичката агрегатна состојба на гасна состојба во течна и како појава е обратна на испарувањето. Кога состојбата на една материја преоѓа од гасна право во цврста, промената се нарекува десублимација (депозиција). Течноста настаната со кондензација се нарекува кондензат.
1 Настанок
Процесот на кондензација започнува со образуввањето на атомски/молекулски грстови од еден вид во рамките на неговата гасовита зафатнина, како што се образуваат дождовните капки или снегулките во облаците, или пак со контакт помеѓу таквата гасна состојба и (растворлива) течна или цврста површина.
2 Повратност
Во зависност од каратерот на површината, постојат неколку можности за повраток на агрегатната состојба.
* впивање во површината на една течност (од ист вид или друга течност што ја раствора) - се повраќа со испарување.* адсорпција (како капки роса) на цврста површина при притисок и температура повисоки од тројната точка на тој вид — исто така се повраќа со испарување.
* адсорпција во цврста површина (како додатни слоеви на цврста материја) при притисок и температура пониски од тројната точка на видот — се повраќа со сублимација.
3 Најчести случаи
Кондензацијата најчесто се јавува при ладењето и/или набивањето на пареата до крајна презаситеност, кога молекуларната густина во гасната состојба ја достигнува максималната граница. Направата што лади и набива пареа и ја собира кондензираната течност се нарекува „кондензатор“.
4 Мерење
Стапката на кондензација во воздухот и испарувањето на водата од истиот при разни атмосферски притисоци и температури се мери со влагомер.
5 Кај живите организми
Постојат разни организми што црпат вода по пат на кондензација. Такви се австралискиот гуштер молох, инсектите брашнари од брегот на Намибија и дрвата секвои од Западното крајбрежје на САД.
6 Поврзано
* Кондензатор
* Кондензат
* Влага
* Роса
* Бозе-Ајнштајнов кондензат
* Фазен преод
7 Наводи
*
Балкан бенд (телевизиска серија)

Балкан бенд — македонска хумористична телевизиска серија во режија на Коле Ангеловски. Автор на сценариото е Иван Карадак. Глумечката екипа во серијата е од емисијата Хихирику. Серијата била прикажувана на Сител Телевизија.
1 Улоги
Глумец, Улога
Владимир Ангеловски, Дада
Димче Мешковски, Маца
Ванчо Петрушевски, Ванеса
Ѓокица Лукаревски, Ѓоконда
Гоце Тодоровски, Гоца
Благоја Чоревски, Благојка
Емин Унѓел, Унѓелина
Црно семе (филм)

„''Црно семе''“ — македонски игран филм, снимен по сценариото на Ташко Георгиевски (засновано врз неговиот истоимен роман), а во режија на Кирил Ценевски. Филмот бил снимен во 1971 година, во времетраење од 89 минути, снимен во техника на широк екран, во производство на Вардар филм од Скопје, и истиот припаѓа на родот на играни филмови од историски жанр.
Овој филм е посебно важен за глумецот Дамевски, бидејќи за својата главна улога во овој филм, ја има добиено Златната арена за најдобра машка улога на Филмскиот фестивал во Пула (1971). Исто така, филмот освоил и Златна арена за режија, какои наградата Златен венец за најдобро дебитанско остварување.
1 Кратка содржина
За време на Граѓанската војна во Грција, 1946 година, припадници на кралската грчка војска, во чиј состав влегле и Македонците од Егејскиот дел на Македонија, под обвинение дека се комунисти и непријатели на кралска Грција, се казнувани со упатување во логор на пуст остров. Поради своите убедувања и етничкото потекло, некои од нив ги совладуваат сите тешкотии, задржувајќи го своето човечко достоинство. Други, пак, не успеваат во тоа, и наместо очекуваниот спас, доживуваат целосен морален пад. Средишни личности се Андон Совичанов, Парис и Христос, кои, секој за себе, претставува поединечна сложеност на самосвоен лик, што е видливо преку страдањата низ кои минуваат и кои ги означуваат разните димензии на човековиот отпор. Голготата започнува со одземањето на оружјето на Македонците од Егејска Македонија, припадници на кралската војска и со нивно депортирање, најпрвин во воен затвор каде што ги сослушуваат, а потоа, натоварени на брод во тешки и сурови услови, ги носат на пуст и карпест остров. На островот нема вода, така што нудењето и поткупувањето со вода е еден од методите за кршење и уривање на достоинството на жедните затвореници, при што од нив се бара да потпишат изјава за верност кон кралот и готовност за откажување од Организацијата. Репресалиите продолжуваат со постојани измачувања, тепања и стрелања на секого што, на каков било начин ќе пружи отпор или ќе покаже непослушност. На Денот на независноста на Грција, од затворениците е барано да ја пеат песната на независноста. Затворениците одбиваат, следи мешаница и бунт, кој завршува неуспешно, при што некои залудно гинат. Андон Совичанов плука во командантот и користејќи момент на изненадување, почнува да бега низ беспаќето на островот, гонет од самиот командант лично. Тоа, воедно, е и крај на филмот.
2 Улоги
* Дарко Дамески - Андон Совичанов од Саракиново
* Ацо Јовановски - Христос Согломов
* Ристо Шишков - студентот Парис
* Павле Вуисиќ - Потпоручникот Маки
* Воја Мириќ - Мајор
* Мите Грозданов - Марко
* Ненад Милосављевиќ - Нико
* Вукан Диневски - Капетан
Залезот на Западот

Залезот на Западот (германски: ''Der Untergang des Abendlandes'') е дело на германскиот филозоф и историчар Освалд Шпенглер. Се состои од два тома кои биле објавени во 1918 и 1923 година, во 1922 година првиот том бил ревидиран и како таков повторно бил објавен. Објавувањето на ова дело се поклопило со крајот на Првата светска војна, поразот и понижувањето на Германија, а германската јавност ја поздравиле оваа творба. Самиот Шпенглер истакнува дека при создавањето на ''Залезот на Западот'' бил под силно влијание на Гете и Ниче.
Во ова дело Шпенглер ја отфрлил идејата за една и единствена напредувачка историја на човештвото која што започнала со христијанските историчари, а кулминирала со Маркс и Хегел, и се вратил кон цикличните истории на оделни народи кои биле карактеристични за грчките и римските историографи. Во ''Залезот на Западот'', Шпенглер ја дели историјата на истории на оделни народи - култури, кои секоја за себе, се потчинуваат на определени еднобразни закони на растеж и распад . Шпенглер истакнува:
''... човештвото нема ел, нема идеја, нема план, исто како и пеперутките и орхидеите. Човештвото е зоолошки поим или празен збор. Тоа сениште еднаш треба да се пушти да исчезне од кругот на историски формираните проблеми-па ќе се види како никнува вистинско чудо на изобилство на вистински форми... Има култури кои се расцветуваат и кои стареат, народи, јазици, вистини, богови, пејзажи, како што има и млади и стари дабови и борови, цвеќе, гранки и лисје. Но, нема човештво кое старее. Секоја култура има свои нови можности на изразување кои се појавуваат, созреваат, овенуваат и никогаш повеќе не се враќаат. Има многу, кои меѓусебе и во своето најдлабоко битие се сосема различни, пластики, сликарства, математики, физики, секоја ограничена во својот животен век, секоја за себе затворена, како што секој растителен вид има сопствени цветови и плодови, сопствен тип на растење и пропаѓање. Овие култури, живи суштества од највисок ранг, израснуваат во возвишена бесцелност како цвеќето на полињата. Тие, како и растенијата и животните, и припаѓаат на живата природа на Гете, а не на мртвата природа на Њутн. Јас во светската историја гледам слика на вечно обликување и преобразување, чудесно настанување и исчезнување на органски форми... ''''Залезот на Западот'' своевремено било многу читано, а поради изразениот песимизам на Шпенглер делото останало популарно до ден денес, а има и одредено влијание врз некои државници и политичари, како што е Хенри Кисинџер. Според некои погледи ''Залезот на Западот'' страда од органски недостаток бидејќи дава сомнителна аналогија меѓу културата и биолошкиот организам.
Џон Хеитинга

Џон Гијсберт Алан „Џони“ Хеитинга (роден на 15 ноември 1983 во Алфен ан ден Реин) — холандски фудбалер, играч од одбраната на Херта.
Хеитинга претходно настапувал за различни младински селекции на Холандија. Тој сега е редовен играч во холандската репрезентација, откако го направил своето деби во февруари 2004 година. Тој ја претставувал својата земја на две Светски првенства во (2006 и 2010) и три Европски првенства во (2004, 2008 и 2012). Во 2008 година, Хеитинга бил избран за холандски фудбалер на годината.
Роби Брејди

Роберт "Роби" Брејди (роден 14 јануари 1992) — ирски фудбалер, играч од средниот ред на Престон Норт Енд и на ирската репрезентација.
1 Кариера
1.1 Клубови
Брејди е производ на акдемијата на Манчестер Јунајтед. Во сезоната 2011-2012 поминал една сезона на заем во Хал каде одиграл 39 натпревари и постигнал три гола. Следната сезона тој бил повторно позајмен на Хал, а во јануари 2013, тој потпишал постојан договор со ''тигрите''.
1.2 Репрезентација
Тој ја претстевувал селекцијата на Република Ирска во различни старосни категории: до 17 години, до 19 години како и до 21 година.
За сениорскиот тим на Ирците дебитира на 11 септември 2012 против селекцијата на Оман. Брејди имаше фантастичен деби настап постигнувајќи го вториот погодок, а исто така беше и асистент при други два гола во победата од 4-1.
Готлојба

Готлојба е мала река во Чешка и Германија, лева притока на Елба. Нејзиниот извор е во источниот дел на Рудните Планини, северно од Усти на Лаба. По неколку километри ја преминува чешко-германската граница и тече низ Саксонија. Ја поминува браната Готлојба и градот Бад Готлојба-Бергисхибел и се влева во Елба кај Пирна. Во јули 1927 се случиле страшни поплави на реката поради поројните дождови.
Диво месо (филм)

Диво месо — македонски игран филм по сценарио на Горан Стефановски.
Премиерата била одржана во 1984 година.
1 Улоги
Година, Улога
Александар Ѓорчев, Димитрија Андрејевиќ
Ненад Стојановски, Андреја
Мето Јовановски, Симон
Стево Спасовски, Херцог
Петар Темелковски, Херман Клаус
Димче Мешковски, Сивиќ
Ленче Делова, Проститутка
Крум Стојанов
Милица Стојанова, Марија
Останати улоги &#9660;
Глумец, Улога
Благоја Чоревски, Стефан
Ванчо Петрушевски, Ацо
Видосава Грубач, Бајацка
Шишман Ангеловски, Поп
Лилјана Велјанова, Сара
Снежана Стамеска, Вера